“Kirangane napa bendara kula? Dhasar ayu, sugih, trahing kusuma Putri Nalendra, kok Paduka nganti nolak panglamare. Kamangka Jimbung niku naming negari alit, mboten wonten napa-napane dibandhing kaliyan Negari Keling warisane bendara kula. Napa sing diagul-agulake Negari Jimbung mriki cobi, kok Paduka nganti damel wirang, nolak bendara kula, ngantos sapunika seda lampus dhiri?” mangkono kandhane abdi-abdine Dewi Wahdi ndremimil wola-wali.